**Jezebel revine în grădina ICR și spune o „Poveste cu parfum sud-american“**

Miercuri, **26 august 2015**, de la **ora 20.00**, seria ***Concertelor ICR*** din această vară continuă în **grădina Institutului Cultural Român** cu un nou recital susținut de **Jezebel** (Izabela Barbu), acompaniată de **Alexandru Burca** (pian) și **Dan Încrosnatu** (baterie): **„Poveste cu parfum sud-american“**.

 După studii economice și ocarieră în sistemul bancar, **Izabela Barbu** (n. 1968, Tulcea) și-a urmat, la 40 de ani, vocația muzicală. Reorientarea i-a fost facilitată de studiile de pian din copilărie și de lecțiile de canto. Interpretează melodii din genuri diferite: de la muzică românească din perioada interbelică, melodii ale Mariei Tănase, la șansonete, ritmuri spaniole şi sud-americane, fadouri, jazz, muzică clasică. În decembrie 2013, Jezebel și-a împlinit un vis: acela de cânta pe scena Operei Române, în spectacolul omagial Maria Tanase.

Pianistul **Alexandru Burca** a absolvit Universitatea Națională de Muzică din București și este angajat al Teatrului Național de Operetă „Ion Dacian“. Percuționistul **Dan Încrosnatu** a colaborat cu nume cunoscute din România, printre care Direcția 5, Alexandra Ușurelu ș.a.

Accesul este liber, în limita locurilor disponibile.

Contact media: Direcția Comunicare, biroul.presa@icr.ro, 031 7100 678